Ons gaan ŉ taal maak: Afrikaans sedert die Patriot-jare – Kraal Uitgewers
Ons gaan ŉ taal maak”: Afrikaans sedert die Patriot-jare deur die taalhistorikus, prof. J.C. Steyn, vertel die verhaal van Afrikaans as moderne taal. Die titel van hierdie monumentale werk eggo die leuse van een van die vroegste taalstryders wat geglo het dat Afrikaans ‘gemaak’ kan word.
ISBN: 978-0-9870256-9-2 Kategorieë: Geskiedenis, JC Steyn, Nie-fiksie
“Ons gaan ŉ taal maak” kyk nie net na die groei en ontwikkeling van Afrikaans nie, maar ondersoek ook die talryke terugslae en probleme wat die taal se sprekers moes oorkom – van die onderdrukking deur die Milner-bewind tot die benadeling deur die ANC-regering; van die skade weens apartheid tot by die verliese vanweë transformasie.
Die ernstige taalkwessies wat in “Ons gaan ŉ taal maak” ondersoek word, word deurlopend met humoristiese staaltjies en soms treurige anekdotes afgewissel.
“Ons gaan ŉ taal maak”: Afrikaans sedert die Patriot-jare is in opdrag van Kraal Uitgewers geskryf en daarmee rond Steyn die kultuurhistoriese en taalpolitieke navorsing af waarmee hy meer as ’n kwarteeu besig is.
Spesifikasies: Sagteband, 624 bladsye, 20 cm x 25 cm